התאחדות מעונות היום הפרטיים בישראל ע״ר הינה עמותה רשומה 580679074 כעמותה אין לה תקציבים חיצוניים והיא כמובן תגבה דמי חבר למימון פעילותה. בנוסף יוקם מימון המונים למימון הקמת מוסדותיה ולשם תחילת פעילותה. בשלב הראשון העמותה לא תתמקד בהשתלמויות כנסים ונופשים אלא תפנה את כל התקציבים שיגוייסו למימון אנשי מקצוע, אשר ילוו את העמותה ומטרותיה ( עו״ד, רו״ח, יחסי ציבור ולובינג והוצאות נוספות). הרחבת הפעילות תבנה ותתרחש ככל שלעמותה תהייה יכולת כלכלית לספק זאת. למימוש חזוננו בשלב ראשון כל חברי העמותה הינם מתנדבים, אינם מקבלי שכר ומקווים לקבל החזרי הוצאות בעבור פעילותם עבור העמותה ולמען קהילת בעלי ובעלות המעונות הפרטיים בישראל. כל שינוי או הרחבת הפעילות כפוף להחלטות מוסדות העמותה והוועד המנהל ולתקציב העמותה. לשאלתך ההתאחדות תפעל בשקיפות מלאה וכן תפעל לספק בהמשך את מלא סל השירותים הנילווים ואף מעבר לכך מתוך ראייה של צרכי החברים המשתנים ובאיכות שטרם נראתה בתחום המעונות הפרטיים. נגזרת מכך כי התאחדות המעונות הפרטיים בישראל אמנם קמה מתוך הצורך להביא שינויי חקיקה והטבה במעמדם של מעונות היום הפרטיים אך היא אינה טרנד חולף ובכוונת ההתאחדות להוביל את תחום החינוך בגיל הרך על כל המשתמע מכך. אנו מקווים ומאמינים שנצליח לחולל שינוי אך נזדקק לכולכם לשם קיום הפעילות.